
Z A P I S N I K
[bookmark: _Hlk122695641]sa OSAMNAESTE REDOVNE SJEDNICE Općinskog vijeća Breza, održane dana 04.06.2026. godine sa početkom u 16:50 sati, u prostorijama Općine Breza – sala Općinskog vijeća

[bookmark: _Hlk122608627]	Sjednicom je predsjedavao predsjedavajući Općinskog vijeća Salkić Muamer.
	Na početku sjednice izvršena je prozivka vijećnika, te je konstatovano da sjednici Općinskog vijeća prisustvuje 11 vijećnika.
	Vijećnici/ce Begić Jasmin, Čorbo Malik, Rihić Anel, Rahimić Adnan i Velić Mirha su opravdali odsustvo sa sjednice, dok je vijećnik Begić Haris najavio kašnjenje.
Osim vijećnika sjednici Općinskog vijeća prisustvovali su: Općinski načelnik Vedad Jusić, pomoćnici/ce Općinskog načelnika Beširević Meliha, Gazdić Selma, Herco Huso i Nefić Haris i sekretar Općinskog vijeća Mamela Tarik, te kao gosti sjednice Građevinski inspektor Tatar Semedina i Sanitarno-komunalni inspektor Šehović Elsada.
Primjedbi na Zapisnik sa sedamnaeste redovne sjednice Općinskog vijeća nije bilo, nakon čega je proveden postupak glasanja te je konstatovano da je Zapisnik sa sedamnaeste redovne sjednice jednoglasno sa 11 glasova ZA usvojen.

Uslijedila su vijećnička pitanja i inicijative. 
· Vijećnik Mirza Smailbegović  podnosi pitanje o fazi rješavanja projekta sanacije problema izljevanja otpadnih voda iz potoka u ulici Šehidska u naselju Sutješćica, za koji je vijećnička inicijativa pokrenuta 28.02.2025.
· Vijećnik Mirza Smailbegović podnosi vijećničku inicijativu koja se odnosi na uklanjanje kanti za otpad sa ograde Šehidskog mezarja, za što je ranije pokrenuta inicijativa i dobijen odgovor od JP Komunalno da će biti riješeno, ali se još uvijek nije izvršilo uklanjanje.
· Vijećnica Tabaković Amina je podnijela vijećničku incijativu koja se odnosi na postavljanje ležećeg policajca na saobraćajnici od raskrsnice ulice Odred Sretno prema dvorani.
· Vijećnik Jusić Haris je podnio vijećničku incijativu koja se odnosi na postavljanje rasvjetnih tijela na području novoizgrađenog parkinga kod kino sale.
· Vijećnik Smailbegović Ahmed je podnio vijećničku incijativu koja se odnosi na izmještanje postojećeg ležećeg policajca na regionalnom putu R444 kod škole u Mahali

Nakon što je utvrđeno da nema više vijećničkih pitanja i inicijativa predsjedavajući Općinskog vijeća Salkić Muamer je prešao na utvrđivanje Dnevnog reda.

Sekretar Općinskog vijeća, Tarik Mamela, ispred Stručne službe Općinskog vijeća i Općinskog načelnika predlaže dopunu Dnevnog reda, sa devetom tačkom dnevnog reda koja se odnosi na razmatranje i usvajanje Rješenja o imenovanju komisije za provođenje izbora za pozicije upravnog i nadzornog odbora Centra za socijalni rad Breza i JU Opća biblioteka Muhamed Kantardžić Breza. Napominje da se ova tačka prati prethodne tačke dnevnog reda (5., 6., 7.).

Prijedlog sekretara Tarika Mamele dat je na glasanje za dopunu Dnevnog reda i usvojen je jednoglasno sa 11 glasova ZA.

16:56 Vijećnik Haris Begić je pristupio radu vijeća.

  Predsjedavajući Općinskog vijeća konstatovao je da je Dnevni red proširen sa devetom tačkom. Nakon provedenog postupka glasanja, konstatovano je da je jednoglasno sa 12 glasova ZA usvojen sljedeći:
DNEVNI RED
1. Razmatranje i usvajanje izvještaja o  radu općinskih službi za upravu Općine Breza:
a) Služba za finansije, inspekcijske poslove i opću upravu 
b) Služba za prostorno uređenje, zaštitu okolice, geodetske i imovinsko-pravne poslove, 
c) Služba za privredu 
d) Služba civilne zaštite 
e) Građevinski inspektor 
f) Sanitarno komunalni inspektor
2. Donošenje zaključka po inicijativi Općinskog načelnika i kolegija Općinskog vijeća o organizaciji kulturno-zabavnih i sportskih manifestacija na području Općine Breza za 2026. godinu. 
3. Razmatranje informacija o registru budžetskih korisnika Općine Breza za 2027. godinu.
4. Razmatranje i usvajanje prijedloga odluke o izmjenama odluke o osnivanju i ustanovljavanju prava služnosti na dijelu nekretnine označene kao k.č. br. 683/2 k.o. Breza koju koristi JP Elektroprivreda BiH d.d. Sarajevo
5. Razmatranje i usvajanje prijedloga rješenja o razrješenju člana Upravnog odbora JU Centar za socijalni rad Breza
6. Razmatranje i usvajanja prijedloga rješenja o imenovanju člana upravnog odbora na kraći vremenski period u JU Centar za socijalni rad Breza
7. Razmatranje i usvajanje prijedloga oglasa za poziciju u regularnim tijelima Općine Breza
8. Razmatranje i usvajanje zaključka o razmatranju i zauzimanju stava po dnevnom redu 12. vanredne sjednice Skupštine JP Veterinarska stanica d.o.o Breza i imenovanje punomoćnika: 
a) Razmatranje prijedloga odluke o imenovanju članova nadzornog odbora JP Veterinarska stanica d.o.o Breza
b) Razmatranje prijedloga ugovora o angažmanu predsjednika nadzornog odbora JP Veterinarska stanica d.o.o Breza 
c) Razmatranje prijedloga ugovora o angažmanu člana nadzornog odbora JP Veterinarska stanica d.o.o Breza
9. Razmatranje i usvajanje rješenja o imenovanju komisije za provođenje izbora za pozicije upravnog i nadzornog odbora Centra za socijalni rad Breza i JU Opća biblioteka Muhamed Kantardžić Breza

[bookmark: _Hlk160795532][bookmark: _Hlk217284091][bookmark: _Hlk81809139]Ad 1.
Razmatranje i usvajanje izvještaja o  radu općinskih službi za upravu Općine Breza:

Općinski načelnik Vedad Jusić osvrnuo se na izvještaj jedinstvenog organa uprave Općine Breza koji je podijeljen na izvještaje pojedinačnih službi, te je pomoćnicima sugerisao da se kratko osvrnu na dostavljane materijale, te da je rasprava pokrenuta. 

a) Služba za finansije, inspekcijske poslove i opću upravu
Pomoćnica načelnika Meliha Beširević predstavila je izvještaj Službe za finansije, inspekcijske poslove i opću upravu, iznijela osnovne informacije iz izvještaja, te potakla vijeće na postavljanje eventualnih pitanja. Također je pohvalila međusobnu saradnju izmedju Općinskog načelnika, Općinskih službi i Općinskog vijeća. Predsjedavajući Općinskog vijeća Muamer Salkić je pokrenuo raspravu po ovoj tački Dnevnog reda. 
Predsjedavajući Općinskog vijeća Muamer Salkić je pitao pomoćnicu načelnika Melihu Beširević da ocijeni rad sa strankama i korespondenciju sa kantonalnim i federalnim ministarstvima. 
Pomoćnica načelnika Meliha Beširević istakla je da bi željela da se donese novi pravilnik o sistematizaciji radnih mjesta, te da je zadovoljna, ali ne izuzetno zadovoljna radom protokola jer postoji nedostatak pojedinih kadrova na radnim mjestima, da postoje službenici koji rade po ovlaštenjima i ne rade samo svoj posao, nego pokrivaju nedostatke i na drugim radnim mjestima. Naglasila je da službenici nastoje na što bolji način raditi sa strankama, a posebno sa osjetljivim kategorijama. 
Predsjedavajući je pročitao dio izvještaja koji se odnosi na rad Matičnog ureda: u toku 2025. godine od strane Inspektorata MUP ZDK izvršen je inspekcijski nadzor nad radom Matičnog ureda u dva navrata, pri čemu je konstatovano da se rad Matičnog ureda odvija u skladu sa Zakonom o matičnim knjigama i Uputstvima o načinu vođenja matičnih knjiga, te je čestitao na uspješnom radu.
Predsjedavajući Općinskog vijeća Muamer Salkić se osvrnuo na dio izvještaja koji se odnosi na boračko-invalidsku zaštitu, te je postavio pitanje o preciznosti i mjeri dovršenosti procesa prikupljanja podataka o socijalnom statusu pripadnika boračke populacije.
Pomoćnica načelnika Meliha Beširević istakla je da se u Službi vodi registar boračko-invalidske populacije, te da trenutno oko 2100 korisnika ostvaruje određena prava putem boračko-invalidske zaštite u Općini Breza. Naglasila je da Služba nastoji udovoljiti svim zahtjevima, te da su svi zahtjevi za ostvarivanje prava u stopostotnom iznosu i odobreni, ili proslijeđeni višim nivoima vlasti.
Predsjedavajući je postavio pitanje o saradnji sa boračkim i drugim udruženjima.
Pomoćnica načelnika Meliha Beširević odgovorila je da su saradnje Općine sa boračkim udruženjima na zadovoljavajućem nivou, što ne znači da ne mogu biti i bolji. 
[bookmark: _Hlk233967112]Obzirom da nije bilo više pitanja, predsjedavajući Općinskog vijeća dao na glasanje sljedeći Zaključk:
Z A K LJ U Č A K

I
USVAJA SE Izvještaj o radu Službe za finansije, inspekcijske poslove i opću upravu za period od 01.01.2025. do 31.12.2025 godine.

II
		Zaključak objaviti u „Službenom glasniku Općine Breza“.

Nakon provedenog postupka glasanja, predloženi prijedlog Zaključka je jednoglasno, sa 12 glasova ZA, usvojen.


b) Služba za prostorno uređenje, zaštitu okolice, geodetske i imovinsko-pravne poslove

Pomoćnica načelnika Selma Gazdić predstavila je izvještaj Službe za prostorno uređenje, zaštitu okolice, geodetske i imovinsko-pravne poslove. Naglasila je da je u 2025. godini služba ostvarila ciljeve plana rada u 88.89%. Također je iznijela rizik sa kojim se služba suočava, nedostatak radnog kadra, konkretno za poziciju stručnog saradnika za stambeno-komunalne poslove, te za poziciju stručnog saradnika za prostorno uređenje i zaštitu okolice, koju prethodne četiri godine radi po ovlaštenju. 
Predsjedavajući Općinskog vijeća je otvorio raspravu. 
Vijećnik Mirza Smailbegović naglasio je značaj rada ove Službe, te je apelovao da se problem nedostatka kadra što prije riješi. Postavio je pitanje o zastoju u donošenju prostornog plana, konkretno vezano za nedostatak zapisnika sa Savjeta prostornog plana Općine Breza.
Pomoćnica načelnika Selma Gazdić odgovorila je da je zapisnik sa Savjeta prostornog plana donesen u 2026. godini te da nije mogao biti uvršten u Izvještaj o radu službe za 2025. godinu, ali je iznijela sažetak zapisnika. Rekla je da je Savjet zaključio da se sporna građevinska zemljišta ne uklanjaju iz novog prostornog plana, ali da se napravi obaveza shodno odluci koju je donijelo Općinsko vijeće da svaki investitor koji bude gradio na ovom području, mora prethodno od nadležnog ministarstva pribaviti suglasnost o sanaciji klizišta koja su detektovana na ovom području planom Općine i prostornim planom ZDK. Naglasila je da se uskoro očekuje da Zavod prihvati zaključke kako bi se moglo krenuti sa radom novog prostornog plana.
Predsjedavajući Salkić Muamer je ocijenio izvještaj kao precizan i obiman, te dao sugestiju za prikaz riješenih predmeta u roku i van roka, za buduće izvještaje.
Predsjedavajući je postavio pitanje o upraviteljstvu i održavanju.
Pomoćnica načelnika Selma Gazdić kazala je da svake godine Općina raspisuje poziv za prijavu upravitelja, međutim na oglas se niko ne prijavljuje, te da je postojala inicijativa da se poslovi upravljanja dodijele JP Komunalno, ali da ni to rješenje nije funkcionisalo. Naglasila je da bi se rješavanjem ovog problema uveliko ubrzalo unapređenje objekata stanovanja, jer postoji volja građana, ali bez upravitelja nemaju adekvatan način. 
Predsjedavajući je naglasio bitnost rješavanja ovog pitanja s obzirom na izgradnju novih objekata.
Pomoćnica načelnika je kazala da je procedura po kojoj bi se upravljanje izvodilo izrađena, ali da nedostaju firme koje bi se javile na oglas i preuzele poslove upravljanja i održavanja objekata. 
Obzirom da nije bilo više pitanja, predsjedavajući Općinskog vijeća dao na glasanje sljedeći Zaključk:
Z A K LJ U Č A K
I
USVAJA SE Izvještaj o radu Službe za prostorno uređenje, zaštitu okolice, geodetske i imovinsko-pravne poslove za period od 01.01.2025. do 31.12.2025 godine.
II
		Zaključak objaviti u „Službenom glasniku Općine Breza“.

Nakon provedenog postupka glasanja, predloženi prijedlog Zaključka je jednoglasno, sa 12 glasova ZA, usvojen.

c) Služba za privredu.
 
Pomoćnik načelnika Haris Nefić predstavio je izvještaj Službe za privredu. Naglasio je da je poseban fokus služba imala na projektima koji su djelimično ili u potpunosti finansirani iz vanjskih izvora, a koji su imali ograničen rok izvršavanja. Kontinuiranim radom, nastojali su osigurati dodatna sredstva za unapređenje kvaliteta života građana. Ukupno je 40 projekata realizirano ili je njihova realizacija započela u 2025. godini. Posebno se po rezultatima izdvaja Program 2 – poslovna podrška i unapređenje poslovne infrastrukture, gdje se realizovalo 1.420.000 KM. Najznačajniji projekat u ovom segmentu je izgradnja Gradske tržnice. Izdvojio je i projekat unapređenja postojeće komunalne infrastrukture i postrojenja za upravljanje komunalnim otpadom. Najveći obim aktivnosti i ulaganja ostvaren je u oblasti komunalne i saobraćajne infrastrukture. Pored projekata Služba je tokom godine redovno provodila upravne postupke iz oblasti privrede i obrtništva, pružala podršku privrednim subjektima i obrtnicima, te vršila informisanje o mogućnostima ostvarivanja poticaja i podrške. U području poljoprivrede i vodoprivrede je kontinuirano pružana podrška proizvođačima, te je pomoćnik naglasio da je realizacija u ovoj oblasti bila 100%. Spomenuo je i da je proveden 61 postupak javne nabavke. Naglasio je i da je tokom godine održavana kontinuiranja saradnja i komunikacija sa mjesnim zajednicama. Zaključio je da je Služba uspješno poslovala u okviru svojih nadležnosti, te da ostvareni rezultati predstavljaju osnovu za dalje unapređenje kvaliteta života građana. 
Predsjedavajući Općinskog vijeća Salkić Muamer je otvorio raspravu. 
[bookmark: _Hlk233967395]Obzirom da nije bilo pitanja, predsjedavajući Općinskog vijeća dao na glasanje sljedeći Zaključk:

Z A K LJ U Č A K

I
USVAJA SE Izvještaj o radu Službe za privredu za period od 01.01.2025. do 31.12.2025. godine.
II
		Zaključak objaviti u „Službenom glasniku Općine Breza“.

[bookmark: _Hlk233967445]Nakon provedenog postupka glasanja, predloženi prijedlog Zaključka je jednoglasno, sa 12 glasova ZA, usvojen.

d) Služba za civilnu zaštitu
Pomoćnik načelnika Huso Herco predstavio je Izvještaj o radu Službe za civilnu zaštitu. Naglasio je da je 2025. godina po pitanju prirodnih i drugih nepogoda bila relativno mirna godina, sa izuzetkom pojačanog vjetra u gornjem dijelu Općine i naselju Bate, gdje se vrlo brzo i vrlo adekvatno odgovorilo na dešavanja. Kazao je da je protekla godina prošla sa manjim brojem, ukupno 25 požara, broj koji je već u prvoj polovini 2026. godine premašen. Naglasio je da je uspješno izvršeno produbljivanje i proširivanje korita rijeke Stavnje,  u svrhu bolje zaštite od poplava. 
Vijećnik Mirza Smailbegović postavio je pitanje o daljim planovima opremanja zaposlenika DVD-a u pogledu nabavke bolje opreme.
Pomoćnik načelnika Huso Herco odgovorio je da je u ovoj godini planirano 10.000KM za ove potrebe, te da će ZDK pri kraju 2026. godine objaviti još javnih poziva za ove potrebe na koje će biti aplicirano.
Predsjedavajući Općinskog vijeća je pročitao dio izvještaja koji se odnosi na učešće DVD Breza u vatrogasnom kampu Maoča u organizaciji ZDK, te je pohvalio DVD Breza i čestitao na uspijehu na ovom kampu. 
Pomoćnik načelnika Huso Herco najavio je da će DVD Breza i u buduće učestvovati na ovim kampovima.

Obzirom da nije bilo više pitanja, predsjedavajući Općinskog vijeća dao na glasanje sljedeći Zaključk:
Z A K LJ U Č A K

I
USVAJA SE Izvještaj o radu Službe civilne zaštite za period od 01.01.2025. do 31.12.2025. godine.
II
		Zaključak objaviti u „Službenom glasniku Općine Breza“.

Nakon provedenog postupka glasanja, predloženi prijedlog Zaključka je jednoglasno, sa 12 glasova ZA, usvojen.

e) Građevinski inspektor
Građevinski inspektor Semedina Tatar predstavila je izvještaj građevinskog inspektora. Iznijela je zapažanja o velikom broju bespravne izgradnje na nivou Općine, te je naglasila da je to rezultat dugih i skupih procedura. Naglašava da veliki broj projekata nije izgrađen u skladu sa projektnom dokumentacijom, te proces legalizacije usporava neusklađenost stanja na terenu sa dokumentacijom. Naglasila je također da Općina Breza ima mnogo ograničavajućih faktora, kao što su klizišta i rudnik. Gradnja na nestabilnim terenima iziskuje detaljna geološka ispitivanja i nosi visoke rizike. Naglasila je također da struktura puteva često nije u skladu sa organizacijom naselja, te da postoji problem površinskih voda i nedostatka separatne kanalizacije, koji vodi do oštećenja putne infrastrukture i privatnih objekata. Inspektorica je navela i druge procese koje prati u okviru svoje nadležnosti, navela prioritete za naredni period – povećano praćenje u zonama obuhvaćenim novim regulacionim planovima, digitalizacija arhive inspekcijske službe, i edukacija građana, te je zatim dala riječ vijeću.
Predsjedavajući Općinskog vijeća je postavio pitanje o ocjeni saradnje građevinskog inspektora sa javnim preduzećima i ustanovama.
Građevinski inspektor Semedina Tatar izjavila je da sa službama i javnim preduzećima ima korektnu saradnju. 
Obzirom da nije bilo više pitanja, predsjedavajući Općinskog vijeća dao na glasanje sljedeći Zaključk:
Z A K LJ U Č A K

I
USVAJA SE Izvještaj o radu Građevinskog inspektora Općine Breza za 2025. godinu.
II
		Zaključak objaviti u „Službenom glasniku Općine Breza“.

[bookmark: _Hlk233967850]Nakon provedenog postupka glasanja, predloženi prijedlog Zaključka je jednoglasno, sa 12 glasova ZA, usvojen.

f) Sanitarno-komunalni inspektor
[bookmark: _Hlk233967614]Sanitarno komunalni inspektor Elsada Šehović predstavila je Izvještaj. Izjavila je da su toom godine aktivnosti bile usmjerene na dosljednu primjenu zakonskih i podzakonskih propisas ciljem zaštite javnog zdravlja, unapređenje komunalnog reda i javnog interesa na području Općine Breza. Izjavila je da su u datom periodu u radu bila ukupno 162 predmeta, od čega je riješeno 155 predmeta, odnosno cca 95.7%. Naglasila je da je pored redovnih nadzora, inspekcija postupala i po prijavama građana, provodila preventivne aktivnosti, pružala stručne savjete i kontinuirano sarađivala sa nadležnim institucijama i organima. Provođen je nadzor sanitarno-higijenskih mjera, kontrola zdravstvene ispravnosti vode za piće, provođenje obaveznih mjera, nadzora imunizacije djece i drugih aktivnosti. Komunalna inspekcija je najviše aktivnosti imala u oblasti inspekcije odlaganja otpada, kontrole deponija, nedostataka komunalne infrastrukture, zauzimanja javnih površina, problema pasa lutalica i održavanja zajedničkih i javnih površina. Izdato je 29 prekršajnih naloga, što ukazuje na intenziviran inspekcijski nadzor i poboljšanje praćenja primjene propisanih mjera i sankcija. Istakla je da je u svim predmetima u kojima je zatraženo sudsko odlučivanje, sve odluke suda donesene su  korist inspekcije. Spomenula je i potencijale rizike i izazove za naredni inspekcijski period, te je naglasila da su u izvještaju predložene i mjere rješavanja rizika. 
Vijećnik Mirza Smailbegović postavio je pitanje o odvijanju terenskog rada eko kontrolora, broju izvještaja i zapisnika sa terenskog rada.
Sanitarno komunalni ispektor Elsada Šehović odgovorila je da je nedostatak eko kontrolora na terenu jedan od problema sa kojim se susreće ova služba, te da je taj problem naveden u izvještaju. Naglasila je da postoji problem nedostatka kadra, da već duže vrijeme nema zapisničara sa terena, te da sama sačinjava zapisnike. 
Vijećnica Amina Tabaković iznijela je konstatacije na izvještaj. Naglasila je vidljiv napredak u radu službe, te da smatra da je u prethodnim godinama izvještaj sanitarno komunalnog inspektora izazivao šire rasprave, koje su doprinijele kvaliteti izvještaja, te da izvještaj za 2025. godinu predstavlja velik napredak u odnosu na prethodne godine. Izjavila je i da je vidljiv faktor korektivnih mjera, te da je prekršajni dio uozbiljen. Naglasila je da je broj prijava nizak, te da to govori o svijesti građana. Također je čestitala sanitarno komunalnoj inspektorici na uspješnom radu u prethodnoj godini. Navela je nejasnoću koju je uvidjela u grafikonu unutar izvještaja. 
Sanitarno komunalni ispektor Elsada Šehović pojasnila je nejasnoću.
Vijećnik Mirza Smailbegović postavio je pitanje referirajući se na svoj prijedlog pri pregledu izvještaja za 2024. godinu, za povećan nadzor prema nesavjesnim građanima za odlaganje životinjskog otpada u korita rijeka i druga neadekvatna mjesta. Izrazio je mišljenje da se u tom pogledu nije ostvario napredak. 
Sanitarno komunalni ispektor Elsada Šehović pojasnila je da je to rezultat nedostatka stručnog kadra u službi, te da lično izađe na teren nakon svake podnesene prijave. Naglasila je da prethodnog praznika Kurban-bajrama nije zaprimila nijednu prijavu za nesavjesno odlaganje životinjskog otpada. Također naglašava da je u tom segmentu veoma teško reagovati, jer građani prekršaje izvršavaju većim dijelom u većernjim satima. 
Predsjedavajući Općinskog vijeća je prokomentarisao da je izvještaj dobro urađen, ali da može bolje. Postavio je pitanje o broju radnih sastanaka održanih povodom rješavanja pitanja pasa lutalica, te kakvi su zaključci doneseni.
Sanitarno komunalni ispektor Elsada Šehović izjavila je da je prisustvovala na svim sastancima koji su bili organizovani u ZDK i susjednim općinama, kao i sastancima Dog's Trust, te da je nakon sastanaka razgovarala sa načelnikom, kako bi osmislili konkretne aktivnosti za rješavanje ovog problema. Izjavila je da je u prethodnom periodu napravljen pomak određenjem da veterinarska stanica bude higijenski servis koji će se baviti rješavanjem problema pasa lutalica. 
Predsjedavajući Općinskog vijeća  je spomenuo mjeru o izmjeni Odluka o komunalnom redu, te je postavio pitanje o toku tog procesa i učešću sanitarno komunalnog inspektora u provođenju odluka. 
Sanitarno komunalni ispektor Elsada Šehović odgovorila je da je već oko 70% urađenog posla oko izrade odluke, te da će u narednom periodu intenzivirati aktivnosti, kako bi bila finalizirana do kraja 2026. godine.  
Predsjedavajući Općinskog vijeća je postavio pitanje o međusobnoj saradnji sanitarno komunalnog inspektora sa drugim institucijama i službama, posebno sa Službom civilne zaštite.
Sanitarno komunalni ispektor Elsada Šehović odgovorila je da je saradnja sa službom civilne zaštite ključna, zbog nedostatka kadra u službi inspektora, te da su joj uposlenici clužbe civilne zaštite desna ruka na terenu. Također, je istakla da je saradnja i sa drugim institucijama, MUP, JP Komunalno, Centar za socijalni rad, na visokom nivou. 
Predsjedavajući je postavio potpitanje o saradnji sa JP Komunalno.
Sanitarno komunalni ispektor Elsada Šehović izjavila je da u posljednjem periodu zaprima veliki broj prijava vezanih za vodosnabdijevanje (neispravni vodomjeri i sl). Istakla je da reagovanje na takve prijave nije u opisu posla sanitarno komunalnog inspektora, te da nastoji u odgovorima na prijave uputiti građane da se obrate JP Komunalno koje je nadležno. Saradnju je ocijenila dobrom. 

Obzirom da nije bilo više pitanja, predsjedavajući Općinskog vijeća dao na glasanje sljedeći Zaključk:

Z A K LJ U Č A K

I
USVAJA SE Izvještaj o radu Sanitarno-komunalnog inspektora Općine Breza za 2025. godinu.
II
		Zaključak objaviti u „Službenom glasniku Općine Breza“.

Nakon provedenog postupka glasanja, predloženi prijedlog Zaključka je jednoglasno, sa 12 glasova ZA, usvojen.

Vijeće je napravilo pauzu od 10 minuta. 

Ad 2.
Donošenje Zaključka po inicijativi Općinskog načelnika i kolegija Općinskog vijeća o organizaciji kulturno-zabavnih i sportskih manifestacija na području Općine Breza za 2026. godinu;

           Općinski načelnik Vedad Jusić pojasnio je svrhu zaključka, objasnio da se nakon usvajanja zaključka imenuje organizacioni odbor i počinju pripreme za manifestacije koje kreću od augusta 2026. godine. Kazao je da je planirani iznos predviđen budžetom. Rekao je da će na narednoj sjednici općinskog vijeća biti na razmatranju odluka, te da će tada biti više informacija i prostora za sugestije za poboljšanje organizacije u odnosu na prethodne godine. 
           Vijećnik Ahmed Smailbegović predložio je da se zaključak o organizaciji kulturno-zabavnih i sportskih manifestacija naredne godine pripremi ranije. 
           Predsjedavajući Općinskog vijeća se složio sa vijećnikom Ahmedom Smailbegovićem i kazao da će se uložiti trud kako bi se naredne godine zaključak pripremio ranije. 
[bookmark: _Hlk230943548]Učesnika u raspravi više nije bilo, te je predsjedavajući Općinskog vijeća dao na glasanje sljedeći Zaključak:

	Z A K LJ U Č A K
I
DAJE SE podrška Inicijativi o održavanju privredno - kulturno – sportske i zabavne manifestacije na području Općine Breza za 2026. godinu.

II
DA SE do naredne sjednice Općinskog vijeća pripremi Odluka o organizaciji privredno - kulturno – sportske i zabavne manifestacije na području općine Breza za 2026. godini.

III
DA SE imenuje Organizacioni odbor za pripremu Programa održavanja privredno - kulturno – sportske i zabavne manifestacije na području općine Breza za 2026. godinu.

IV
Za realizaciju tački II. I III. Zaključka zadužuje se Općinski načelnik.
V
Zaključak objaviti u „Službenom glasniku Općine Breza“

Nakon provedenog postupka glasanja, predloženi prijedlog zaključka je jednoglasno, sa 12 glasova ZA, usvojen.
Ad 3.
Razmatranje informacija o registru budžetskih korisnika Općine Breza za 2027. godinu.

Pomoćnica načelnika Meliha Beširević predstavila je informacije o registru budžetskih korisnika. Spomenula je kako zbog prelaska na trezorski način poslovanja od 2023. godine donesen je pravilnik o načinu vođenja registra budžetskih korisnika Općine Breza. Služba za finansije,  inspekcijske poslove i opću upravu do kraja maja donosi registar i daje ga na znanje općinskom vijeću. Izjavila je da Općina ima dva budžetska korisnika, jedinstveni organ uprave Općine Breza i Centar za socijalni rad. 
Učesnika u raspravi nije bilo, te je predsjedavajući Općinskog vijeća dao na glasanje sljedeći Zaključak:
Z A K LJ U Č A K

I
PRIMA SE na znanje informacija o Registru budžetskih korisnika Općine Breza za 2027. godinu.
II
Zaključak objaviti u „Službenom glasniku Općine Breza“.

Nakon provedenog postupka glasanja, predloženi prijedlog Odluke je jednoglasno sa 12 glasova ZA, usvojen.
Ad 4.
Razmatranje i usvajanje prijedloga odluke o izmjenama odluke o osnivanju i ustanovljavanju prava služnosti na dijelu nekretnine označene kao k.č. br. 683/2 k.o. Breza koju koristi JP Elektroprivreda BiH d.d. Sarajevo
	
Općinski načelnik Vedad Jusić predstavio je prijedlog Odluke. Naveo je tehničke greške kao razlog izmjene Odluke. 
Pomoćnica načelnika Selma Gazdić navela je da je tokom sačinjavanja notarskog ugovora zamjenica općinskog pravobranioca po njenom mišljenju bespotrebno insistirala da se izvrši izmjena odluke, ali je to bila prekretnica za zaključivanje ugovora. Iz tog razloga, JP Elekroprivreda je podnijela zahtjev za izmjenu ove odluke. Naglasila je da nema nikakve zakonske smetnje da se udovolji njihovom zahtjevu, ali da izmjene koje se traže već postoje u urbanističkoj saglasnosti i odobrenju za građenje. 
Predsjedavajući Općinskog vijeća je zamolio službe da u buduće usaglase svoje stavove prije vijećanja, zbog uštede vremena. 

Nakon provedenog postupka glasanja, predloženi prijedlog Odluke je jednoglasno sa 12 glasova ZA, usvojen.

Ad 5.
Razmatranje i usvajanje prijedloga rješenja o razrješenju člana Upravnog odbora JU Centar za socijalni rad Breza;

    	Općinski načelnik Jusić Vedad pojasnio je da je predsjednik Upravnog odbora koji je imenovan u januaru 2026. godine podnio ostavku zbog odlaska iz BiH i nemogućnosti da obavlja dužnost. 
Sekretar Općinskog vijeća Mamela Tarik pojasnio je da se na ovu tačku dnevnog reda nadovezuju i tačke 6.  Razmatranje i usvajanja prijedloga rješenja o imenovanju člana upravnog odbora na kraći vremenski period u JU Centar za socijalni rad Breza i 7. Razmatranje i usvajanje prijedloga oglasa za poziciju u regularnim tijelima Općine Breza.
Učesnika u raspravi nije bilo, te je predsjedavajući Općinskog vijeća dao na glasanjesljedeće Rješenje:
R J E Š E NJ E
o razrješenju predsjednika Upravnog odbora JU Centar za socijalni rad Breza

I
[bookmark: _Hlk220313579]Hidajet Avdukić razrješavaja se dužnosti predsjednika Upravnog odbora Javne ustanove Centar za socijalni rad Breza imenovanog rješenjem Općinskog vijeća broj: 01/1-02-308-2/26 od 30.01.2026. godine  („Službeni glasnik Općine Breza“, broj 1/26)

II
Predsjednik Upravnog odbora razrješavaja se dužnosti zbog podnošenja ostavke.

III
          Rješenje stupa na snagu danom donošenja i objavit će se u „Službenom glasniku Općine Breza“.

Nakon provedenog postupka glasanja, predloženi prijedlog Rješenja je jednoglasno sa 12 glasova ZA, usvojen.

Ad 6.
Razmatranje i usvajanja prijedloga rješenja o imenovanju člana upravnog odbora na kraći vremenski period u JU Centar za socijalni rad Breza
	 
Predsjedavajući Općinskog vijeća Salkić Muamer je pojasnio kako se tačka 6. nastavlja na prethodnu tačku 5 Dnevnog reda, te je otvorio raspravu.
Učesnika u raspravi nije bilo, te je predsjedavajući Općinskog vijeća dao na glasanje sljedeće Rješenje:

R J E Š E N J E
[bookmark: _Hlk72402314]o imenovanju člana Upravnog odbora JU Centar za socijalni rad Breza na kraći vremenski period

I
U Upravni odbor Javne ustanove Centar za socijalni rad Breza imenuje se član na kraći vremenski period, i to:

1. Hušić Selma
II
Imenovani član imenuje se na kraći vremenski period u skladu sa Zakonom, počev od dana donošenja ovog Rješenja, odnosno do okončanja konkursne procedure radi konačnog imenovanja jednog člana Upravnog odbora Ustanove.

III
Prava, obaveze i odgovornosti vršioca dužnosti člana Upravnog odbora Javne ustanove Centar za socijalni rad regulirana su odredbama Uredbe sa zakonskom snagom o ustanovama Bosne i Hercegovine i Pravilima Centra za socijalni rad Breza.

IV
Naknada za rad članova Upravnog odbora Javne ustanove Centar za socijalni rad Breza utvrđena je Odlukom o utvrđivanju visine naknade za rad Upravnih odbora u Javnim ustanovama kojima je osnivač Općina („Službeni glasnik Općine Breza“, broj: 04/18).

V
           Rješenje stupa na snagu danom donošenja i objavit će se u „Službenom glasniku Općine Breza“.

Nakon provedenog postupka glasanja, predloženi prijedlog Rješenja je jednoglasno sa 12 glasova ZA, usvojen.

Ad 7.
Razmatranje i usvajanje prijedloga Oglasa za poziciju u regularnim tijelima Općine Breza
	 
Predsjedavajući Općinskog vijeća Salkić Muamer je pojasnio kako se tačka 7. nastavlja na prethodne tačku 5. i 6. Dnevnog reda, te je otvorio raspravu.
[bookmark: _Hlk230943588]Nakon provedenog postupka glasanja, predloženi prijedlog Oglasa je jednoglasno sa 12 glasova ZA, usvojen.
Ad 8.
Razmatranje i usvajanje zaključka o razmatranju i zauzimanju stava po dnevnom redu 12. vanredne sjednice Skupštine JP Veterinarska stanica d.o.o Breza i imenovanje punomoćnika

Sekretar Općinskog vijeća Tarik Mamela pojasnio je da je Općina Breza osnivač Veterinarske stanice te da je postupak odlučivanja identičan kao i za J.P „Komunalno“ d.o.o Breza gdje Općinsko vijeće imenuje punomoćnika. Spomenuo je kako su dva člana nadzornog odbora Veterinarske stanice ranije razriješena dužnosti, a da je predsjednik je imenovan 2022. godine, te se do kraja njegovog mandata ne mogu imenovati stalni članovi po zakonu. Pojasnio je da se biraju vršioci dužnosti do isteka mandata predsjednika Nadzornog odbora, te da će u septembru 2026. biti raspisan Javni oglas za sva tri člana Nadzornog odbora. 
Općinski načelnik napomenuo je da osnivačku ulogu ima Općinsko vijeće koje pored imenovanja nadzornog odbora, usvaja i izvještaje, programe i sl., te da je bilo propusta u komunikaciji između Općinskog vijeća i JP Veterinarska stanica, stoga je vrijeme da se komunikacija poboljša i Općinsko vijeće doprinese boljem radu Veterinarske stanice. 
Sekretar Općinskog vijeća Tarik Mamela prikazao je listu predloženih članova, te napomenuo vremenski period za koji se imenuju. 
Učesnika u raspravi nije bilo, te je predsjedavajući Općinskog vijeća dao na glasanje sljedeći Zaključak:
Z A K LJ U Č A K
[bookmark: _Hlk138325876]o razmatranju i zauzimanju stava po dnevnom redu 12. vanredne sjednice Skupštine
JP „Veterinarska stanica“ d.o.o. Breza i imenovanju punomoćnika

I
Razmatrajući Dnevni red 12. vanredne sjednice Skupštine JP „Veterinarska stanica“ d.o.o. Breza Općinsko vijeće Breza kao Osnivač zauzima sljedeći stav:

1. [bookmark: _Hlk101265829]Ovlašteni punomoćnik Skupštine preduzeća će glasati ZA prijedlog Odluke o
imenovanju članova Nadzornog odbora JP „Veterinarska stanica“ d.o.o. Breza imenovanih na kraći vremenski period;
2. Ovlašteni punomoćnik Skupštine preduzeća će glasati ZA prijedlog Ugovora o angažmanu predsjednika Nadzornog odbora JP “Veterinarska stanica” d.o.o. Breza;
3. Ovlašteni punomoćnik Skupštine preduzeća će glasati ZA prijedlog Ugovora o angažmanu člana Nadzornog odbora JP “Veterinarska stanica” d.o.o. Breza.

Kao Punomoćnik državnog kapitala koji će predsjedavati 12. vanrednom sjednicom Skupštine JP „Veterinarska stanica“ d.o.o Breza koja će se održati dana 11.06.2026. godine, na prijedlog Općinskog načelnika imenuje se Operta Almin.
II
Zaključak objaviti u „Službenom glasniku Općine Breza“.

Nakon provedenog postupka glasanja, predloženi prijedlog Zaključka je jednoglasno sa 12 glasova ZA, usvojen.
Ad 9.
Razmatranje i usvajanje rješenja o imenovanju komisije za provođenje izbora za pozicije upravnog i nadzornog odbora Centra za socijalni rad Breza i JU Opća biblioteka Muhamed Kantardžić Breza
Sekretar Općinskog vijeća Tarik Mamela pojasnio je da je Komisija za provođenje izbora za pozicije upravnog i nadzornog odbora u decembru provela uglas za sve članove nadzornih i upravnih odbora, te su preostali članovi nadzornih i upravnih odbora Centra za socijalni rad i JU Opća biblioteka Muhamed Kantardžić. Naglasio je da će komisija postupati po prijavama, te na narednoj sjednici Općinskog vijeća dati prijedlog za imenovanje preostala tri člana. 
Učesnika u raspravi nije bilo, te je predsjedavajući Općinskog vijeća dao na glasanje sljedeće Rješenje:

R J E Š E NJ E
o imenovanju Komisije za provođenje izbora na pozicije
u Upravnom i Nadzornom odboru Javne Ustanove Centar za socijalni rad Breza i 
Javne Ustanove Opća biblioteka „Muhamed Kantardžić“ Breza



I
Imenuje se Komisija za izbor na  pozicije predsjednika i članova Upravnog odbora Javne Ustanove „Centar za socijalni rad“ Breza i Nadzornog odbora Javne Ustanove Opća biblioteka „Muhamed Kantardžić Breza,  u sljedećem sastavu: 

				1. Mamela Tarik, predsjednik 
				2. Likić Ajsela, član 
				3. Omerhodžić Amela, član
				4. Herco Huso, član 
				5. Dervišević Almir, član 

II
Zadatak Komisije iz tačke I. ovog  Rješenja je, da shodno principima Zakona o ministarskim, vladinim i drugim imenovanjima Federacije BiH i Odlukom o postupcima, standardima i kriterijima imenovanja na pozicije u reguliranim organima Općine Breza:

- objavi oglas na najefikasniji mogući način u „Službenim novinama Federacije BiH“, i 
barem jednom dnevnom listu velikog tiraža s ciljem da bude dostupan široj javnosti i web 
stranici Općine Breza, 
- pregleda prijave pristigle u roku utvrđenom oglasom,
- sastavi listu s užim izborom uspješnih kandidata koji ispunjavaju kriterije za izbor,
- obavi intervju sa kandidatima koji su ušli u uži izbor,
- provede kompletnu proceduru propisanu Zakonom i odlukom Općinskog vijeća kojom je regulisana predmetna oblast, 
- odgovornom javnom službeniku, Općinskom vijeću Breza, predloži pismenom preporukom rang- listu sa najboljim kandidatima na dalje razmatranje i konačno imenovanje.

III
Ovo Rješenje stupa na snagu danom donošenja i objavit će se u „Službenom glasniku Općine Breza“.

Nakon provedenog postupka glasanja, predloženi prijedlog Rješenja je jednoglasno sa 12 glasova ZA, usvojen.
Ovom tačkom iscrpljen je Dnevni red sa 18. redovne sjednice Općinskog vijeća Breza.
Sastavni dio zapisnika čini i tonski zapis sjednice. 
      SEKRETAR OPĆINSKOG VIJEĆA                                        PREDSJEDAVAJUĆI
                   Tarik Mamela, s.r	      	                                          Općinskog vijeća
		    		                                                              Salkić Muamer, s.r

